**Dodatok k Prevádzkovému poriadku ZŠ, Ul.** **J.A.Komenského 4, Veľký Krtíš**

**s** platnosťou od 1. júna 2020 do 30. júna 2020

**Dodatok k Prevádzkovému poriadku ZŠ, Ul.** **J. A. Komenského 4, Veľký Krtíš obsahuje pokyny upravujúce podmienky Základnej školy a Školského klubu detí pri Základnej škole Ul. J. A. Komenského 4, Veľký Krtíš na obdobie do konca školského roku 2019/2020 vo veciach:**

**• prevádzky a vnútorného režimu základnej školy a školského klubu detí do konca školského roku 2019/2020,**

**• podmienok na zaistenie bezpečnosti a ochrany zdravia žiakov.**

Základné informácie

• Otvorenie ZŠ Ul. J. A. Komenského 4 sa uskutoční od 1. júna 2020 pre žiakov 1. - 5. ročníka na základe Rozhodnutia Ministra školstva, vedy, výskumu a športu č. 2020/12033:1-A2110 podľa § 150 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v súlade s opatrením Úradu verejného zdravotníctva SR č. OLP/4204/2020 z 22. 5. 2020.

• Pri prvom nástupe do práce všetci zamestnanci základnej školy a školského klubu detí vyplnia dotazník o zdravotnom stave pred návratom do zamestnania (Príloha č. 1).

 • V zmysle pokynov MŠVVaŠ SR k organizácii a podmienkam výchovy a vzdelávania ZŠ do konca školského roku 2019/2020 je účasť žiakov na vyučovaní dobrovoľná.

• 20. až 24. mája 2020 sa na základe určenia zriaďovateľa vykonal prieskum prejavenia záujmu zákonných zástupcov o umiestnenie žiakov 1. - 5. ročníka do školy na obdobie

od 1. júna 2020 do konca školského roka.

• Prevádzka školy bude v čase od 7.30 hod. do 16.30 hod. Vyučovanie sa bude realizovať podľa upraveného rozvrhu hodín. Následne bude program pokračovať výchovným procesom pre tých, ktorí navštevujú ŠKD. Prevádzka ŠKD v nutných prípadoch od 6. 00 hod.

• Žiaci 1. – 5. ročníka budú rozdelení na skupiny, v ktorých ich bude najviac 20. V skupinách môžu byť spolu aj žiaci, ktorí pred mimoriadnym prerušením prevádzky kvôli prevencii nákazy COVID-19 neboli v spoločnej triede.

• Vytvorená skupina sa nebude meniť, aj keď počet žiakov klesne. Zmena sa môže uskutočniť až v nasledujúcom týždni po dosiahnutí nízkeho počtu žiakov (napr. skupina A sa v stredu zmenší na 7 žiakov, skupina B na 5 žiakov, v pondelok - nasledujúci týždeň sa tieto skupiny spoja).

• Obsah a forma všetkých vzdelávacích a záujmových činností sa bude voliť tak, aby boli zaistené hygienicko – epidemiologické opatrenia.

• Pedagogickí zamestnanci základnej školy v súlade s aktuálnymi hygienicko– epidemiologickými nariadeniami a podľa svojho uváženia a možností zabezpečia rozstupy medzi žiakmi pri výchovno – vzdelávacom procese.

Príchod do školy

• Zákonný zástupca predkladá pri prvom nástupe žiaka do ZŠ Ul. J. A. Komenského 4 , alebo po každom prerušení dochádzky v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie

(Príloha č. 2).

 **Nástup do školy bude rozdelený nasledovne:**

 Žiaci prídu do školy v čase od 7.30 do 8,00 hod.

**I. pavilón**  žiaci I.A,  II.A, II.B - hlavný vchod

 žiaci I.B,  IV.A, IV.C - predný bočný vchod

 žiaci III.A,  III.B, IV.B - zadný bočný vchod

**II. pavilón**  žiaci V.A,  V.B - hlavný vchod

Určení pedagogickí zamestnanci (Príloha č. 3) vykonajú každodenný ranný zdravotný filter:

 • ranné meranie teploty všetkých žiakov každej skupiny pred vstupom do budovy,

 maximálna prípustná výška teploty na vpustenie žiaka do ZŠ je 37,0°C,

 vyššia teplota je už považovaná za zvýšenú teplotu,

 • dezinfekciu rúk všetkých žiakov pri vstupe do budovy, a to dezinfekčným prostriedkom

 umiestneným pri jednotlivých vchodoch do budov ZŠ Ul. J. A. Komenského 4.

Po vykonaní ranného zdravotného filtra sa deti pred vstupom do tried prezujú a zaujmú miesto v triede, aby sa mohol začať výchovno-vzdelávací proces.

Rozmiestnenie tried:

 I.A, I.B, II.A, II.B, III.A, III.B, IV.A, IV.B, IV.C - sa učia vo svojich pôvodných triedach

V. A - v IX. B triede

V. B - v  VIII. A triede

Výchovno-vzdelávací proces

 Výchovno-vzdelávací proces sa uskutoční na základe rozvrhu hodín s ohľadom na čas príchodu do školy a na hygienicko–epidemiologické opatrenia (poučenie žiakov, pravidelné vetranie, dodržiavanie hygienických pravidiel pri použití toaliet, umývanie rúk).

Pedagogický dozor

Zabezpečujú pedagogickí zamestnanci podľa rozpisu. ( Príloha č. 4, Príloha č. 5)

Prevádzka školskej jedálne

• Školské stravovanie bude zabezpečené v bežnej podobe.

 • Od 1. 6. 2020 bude zabezpečená prevádzka školskej jedálne pre deti 1.- 5. ročníka ZŠ - záujem o stravovanie v školskej jedálni je nevyhnutné uviesť v záväznom prihlásení dieťaťa na vyučovanie.

• Výdaj jedla sa uskutoční do troch hodín od jeho prípravy.

• Žiaci sa budú stravovať v jedálni základnej školy.

• Pred vstupom do jedálne si žiaci umyjú a vydezinfikujú ruky.

• Po vstupe do jedálne sa žiaci odčipnú a usadia sa na miesta podľa pokynov pedagogických zamestnancov tak, aby boli dodržané rozostupy .

• Každá skupina sa bude stravovať podľa vopred určeného rozpisu.

• Stravu bude vydávať personál spolu s čistým, hygienicky baleným príborom.

 • Žiaci si sami jedlo a pitie nedokladajú a neberú si ani príbory.

 • Pri príprave jedál a pri vydávaní jedál sa dodržiavajú bežné hygienické pravidlá.

Harmonogram vydávania obedov

**12.00–13.00** – **vydávanie stravy pre deti, ktoré sa nezúčastnia výchovno-vzdelávacieho procesu**

Strava bude distribuovaná prostredníctvom ich rodičov alebo zákonných zástupcov. Títo sú povinní vyzdvihnúť stravu balenú do jednorázových nevratných obalov osobne vchod vzadu k vedúcej ŠJ.

**Nezabudnúť čip!**

Dodržiavať hygienické podmienky:

* prekrytie horných dýchacích ciest,
* dodržiavanie  2m odstupu,
* rešpektovanie minimálneho kontaktu.

Žiaci, ktorí sa učia, idú na obed s triednym učiteľom podľa rozpisu. ( Príloha č. 6)

Odchod zo školy

 Žiaci, ktorí nenavštevujú ŠKD odchádzajú zo školy podľa nasledujúceho harmonogramu:

Vyučovanie sa bude končiť:

**11.30 hod.** **- I.A, II.A** ( hlavný vchod) **I.B** (predný bočný vhod)

**11.40 hod.** – **II.B**  ( hlavný vchod) **III.A** (zadný bočný vhod)

**11.50 hod. - III.B** (zadný bočný vhod) **IV. A** (predný bočný vhod)

**12.10 hod. - IV.B** (zadný bočný vhod) **IV. C** (predný bočný vhod)

**12.35 hod. - V.A** (predný bočný vhod) **V. B** (zadný bočný vhod)

Pobyt v ŠKD

• ŠKD môžu navštevovať deti zamestnaných rodičov, ktorí prejavili záujem o nástup do školy na obdobie od 1. júna 2020 do konca školského roka.

•Pobyt žiakov v ŠKD sa bude realizovať v troch oddeleniach. ( Počet v jednej skupine nepresiahne 20 detí)

•Prevádzka ŠKD bude do 16.30 hod. Prevádzka ŠKD v nutných prípadoch od 6. 00 hod.

 •Pedagogickí zamestnanci pripravia pre deti vhodné aktivity s ohľadom na dodržanie hygienických podmienok, priestorové možnosti, počasie. Deti budú odchádzať zo školského klubu detí na základe dohovoru pedagogických zamestnancov so zákonnými zástupcami žiakov.

Všeobecné pravidlá

• Žiak si v igelitovom vrecúšku prinesie rezervné rúško (pre prípad znečistenia svojho používaného rúška) a bude mať so sebou papierové vreckovky.

 • Žiak nosí rúško všade vo vnútorných priestoroch základnej školy okrem svojej skupiny. Pedagogický zamestnanec má však právo požiadať o to, aby si žiaci počas vyučovacích hodín rúško nasadili.

• Nepedagogickí zamestnanci školy nosia rúško. Pedagogickí zamestnanci majú odporučené nosiť rúško alebo ochranný štít pri výkone výchovno-vzdelávacieho procesu, v ostatných prípadoch nosia rúško.

 • Počas prítomnosti v školskej jedálni si deti prekrývajú tvár rúškom, ktoré si snímajú počas konzumácie obeda.

• Presuny skupín žiakov, pohyb po chodbách, návšteva toaliet či spoločných priestorov sa organizuje tak, aby boli minimalizované kontakty ako medzi skupinami, tak jednotlivcami, vrátane zamestnancov školy.

• Skupiny žiakov vonku sa intervalovo striedajú alebo je určený pre jednotlivé skupiny oddelený priestor.

• Toalety sú vybavené mydlom v dávkovači a jednorazovými papierovými utierkami (obrúskami) na bezpečné osušenie rúk.

• Upratovanie a dezinfekcia toaliet sa uskutočňuje dvakrát denne a podľa potreby.

 • Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.

 • Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, sa vykonáva najmenej raz denne.

• Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, sa vykonáva minimálne dvakrát denne a podľa potreby (napr. kľučky dverí). • Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej školy.

• Ak žiak v priebehu dňa vykazuje niektorý z možných príznakov COVID-19, pedagogickí zamestnanci ho umiestnia do samostatnej miestnosti a kontaktujú zákonných zástupcov, ktorí dieťa bezodkladne vyzdvihnú.

• O podozrení na nákazu COVID – 19 základná škola informuje príslušný RÚVZ tak, ako je to v prípade iných infekčných ochorení

• Ak sa u zamestnanca základnej školy alebo školského klubu detí objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

Zákonný zástupca

• Zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie odstupov, dezinfekcia rúk).

 • Zabezpečí pre svoje dieťa každý deň dve rúška a papierové jednorazové vreckovky.

 • Dodržiava pokyny riaditeľa školy, ktoré upravujú podmienky prevádzky konkrétnej základnej školy do konca školského roku 2019/2020.

• Predkladá pri prvom nástupe žiaka do základnej školy, alebo po každom prerušení dochádzky žiaka do základnej školy v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (Príloha č. 2).

• V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

• Zákonný zástupca nevstupuje do vnútorných priestorov ZŠ Ul. J. A. Komenského 4, ani do priestorov ŠKD pri ZŠ Ul. J. A. Komenského 4.

Veľký Krtíš 27. 5.2020 Mgr. Dušan Gálik

 riaditeľ školy